b'\n_START_ARTICLE_\nGesintuvas\n_START_SECTION_\nGesintuv\xc5\xb3 tipai\n_START_PARAGRAPH_\nVandens put\xc5\xb3 gesintuvas. Pagrindin\xc4\x97 gesinimo med\xc5\xbeiaga - putos. Putos - tai oro, vandens ir putok\xc5\xa1lio (putodario) mi\xc5\xa1inys. Tinka gesinti A (degant kietoms med\xc5\xbeiagoms susidaro \xc4\xafkaitusios anglys) ir B (dega deg\xc5\xabs skys\xc4\x8diai ar tokios med\xc5\xbeiagos, kurios degdamos skyst\xc4\x97ja) klas\xc4\x97s gaisrus, bet juo negalima gesinti dujas ir elektros \xc4\xafrenginius. B\xc5\xabtina laikyti \xc5\xa1ildomose patalpose._NEWLINE_Anglies dioksido gesintuvas. Pagrindin\xc4\x97 gesinimo med\xc5\xbeiaga \xe2\x80\x93 anglies dioksidas. Gesina B ir C (dega degios dujos) klas\xc4\x97s gaisrus, tinka elektros \xc4\xafrengini\xc5\xb3 gesinimui. Ma\xc5\xbeai veiksmingas gesinant A ir D (dega deg\xc5\xabs metalai) klas\xc4\x97s gaisrus._NEWLINE_Milteli\xc5\xb3 gesintuvas. Tai universali ugnies gesinimo priemon\xc4\x97, tinkanti gesinti A, B, C, D klas\xc4\x97s gaisrus (priklausomai nuo milteli\xc5\xb3 r\xc5\xab\xc5\xa1ies). Taip pat juo galima gesinti elektros \xc4\xafrenginius.'